Mario Kart GP er det samme som i enkeltspiller-modus. Den eneste forskjellen er at det nå er to menneske-kontrollerte og seks data-kontrollerte spillere. Match Race innebærer at de to spillerne konkurrerer mot hverandre på en bane etter eget valg - men uten noen andre motstandere til stede. I Battle Mode skal to spillere igjen konkurrere mot hverandre, men denne gangen på ett av fire dedikerte Battle Mode-baner. Hver spiller skal begynne med tre ballonger som henger fast på kjøretøyet sitt. Den første spilleren som får alle tre ballongene sine ødelagt av mot-spilleren, taper konkurransen.